open-index/open-wikipedia-markdown huggingface dataset:
Treenighetsbroen

**Treenighetsbroen**/**Troitskijbroen** (, *Troitskiy Most*) er en klaffebro som går over elven Neva i St. Petersburg i Russland. Den kombler sammen Kamennoostrovsky Prospect med Suvorovskayaplassen. Den var den tredje permanente broen over Neva. Den ble bygget mellom 1897 og 1903 av det franske selskapet Société de Construction des Batignolles. Broen er 582 meter lang og 23,6 meter bred.

Broen har fått sitt navn fra den Gamle Treenighetskatedralen som tidligere stod i den nordre enden av broen. I det 20. århundre var den kjent som *Likestillingens bro* (, 1918–1934) og *Kirovskijbroen* (, 1934–999).

## Kilder
* Yuriy Vladimirovich Novikov et al., Mosty i naberezhnye Leningrada, Lenizdat: Saint Petersburg (Russia), ISBN 5-289-00690-7

## Eksterne lenker
* 
* The Trinity Bridge in Saint Petersburg, Russia.
1. divisjon bandy for menn 2012/13

**[[1. divisjon bandy for herrer]] 2012/13** var det nest øverste nivået i norsk bandy sesongen 2012/13. Serien startet 6. november 2012 og varte til 19. februar 2013. Deretter var det kvalifiseringsspill for opprykk og nedrykk. De to beste lagene i 1. divisjon spilte enkel serie med de to dårligste plasserte lagene i eliteserien. De to beste lagene i denne kvalifiseringen fikk spille i eliteserien i 2013/14. På tilsvarende måte måtte de to dårligste lagene i 1. divisjon spille om retten til fornyet tilværelse i divisjonen mot de to beste lagene i 2. divisjon.

## Tabell

Stabæk 2 kunne ikke rykke opp til Eliteserien, så Ullern og Nordre Sande gikk til kvalifiseringsspill om opprykk.

## Kvalifisering om opprykk til Eliteserien 2013/14
**Runde 1**
*23. februar 2013: Drammen Bandy – Høvik **6-7** (Marienlyst)
*23. februar 2013: Nordre Sande – Ullern **2-2** (Vassenga)

**Runde 2**
*26. februar 2013: Høvik – Nordre Sande **13-4** (Høvikbanen)
*27. februar 2013: Ullern – Drammen Bandy **3-7** (Ullernbanen)

**Runde 3**
*3. mars 2013: Drammen Bandy – Nordre Sande **12-4** (Marienlyst)
*3. mars 2013: Ullern – Høvik **5-11** (Ullernbanen)

## Kvalifisering om nedrykk til 2. divisjon 2013/14
**Runde 1**
*24. februar 2013: Drammen Bandy 2 – Ready 2 **5-4** 
*24. februar 2013: Ullevål 2 – Solberg 2 ** 10-2** 

**Runde 2**
*26. februar 2013: Ready 2 – Ullevål 2 **5-4**
*26. februar 2013: Solberg 2 – Drammen Bandy 2 **3-9**

**Runde 3**
*2. mars 2013: Ready 2 – Solberg 2 **16-2**
*2. mars 2013: Ullevål 2 – Drammen Bandy 2 **3-8**

## Eksterne lenker
* Kampoppsett og tabell
Mariinskijballetten

**Mariinskijballetten** er et klassisk ballettensamble med hovedscene i Mariinskij-teatret i St. Petersburg i Russland. Balletten ble grunnlagt i det 18. århundre.

I tsartiden bar ensemblet navnet *Mariinskij-teatrets keiserlige ballett*, men ble i 1935 omdøpt til *Kirovballetten* etter den sovjetiske politikeren Sergej Kirov som ble myrdet året før. Under turneer utenfor Russland markedsføres de ofte som *Kirovballetten*  selv om det det offisielle navnet har vært *Sankt Petersburgs Mariinskij-ballett* siden 1991. Mariinskijballetten driver *[[Vaganova ballettakademi]]*, en ledende internasjonal ballettskole.

Mange av Russlands fremste ballettdansere var tilknyttet Mariinskijballetten, blant andre Olga Preobrajenskaja, 
Matilda Ksjesinskaja, Anna Pavlova, Tamara Karsavina, Vatslav Nizjinskij, George Balanchine, Lydia Lopokova, Galina Ulanova, ‎Marina Semjonova, Rudolf Nurejev, Mikhail Barysjnikov og Svetlana Zakharova.

## Eksterne lenker
* 
* NY Times artikkel av Lawrence van Gelder, 25. mars 2008, hentet 11. november 2012
* Kennedy Center: Invormasjon om Mariinskijballetten, hentet 11. november 2012
3. divisjon bandy for herrer 2012/13

**[[3. divisjon bandy for herrer]] 2012/13** var det fjerde og laveste nivået i norsk bandy sesongen 2012/13. Serien startet 6. november 2012 og varer til 20. februar 2013. Deretter var det kvalifiseringsspill for opprykk. De to beste lagene i 3. divisjon spilte enkel serie med det dårligst plasserte laget i 2. divisjon. De to beste lagene i denne kvalifiseringen fikk spille i 2. divisjon i 2013/14. Bergen og NTNUI spilte hjemmekampene sine som rinkbandy og hadde derfor ikke lov til å rykke opp.

## Tabell

## Kvalifisering om opprykk til 2. divisjon 2013/14
**Runde 1**
*24. februar 2013: Ready 3 – Strømsgodset **6-2**

**Runde 2**
*26. februar 2013: Øvrevoll/Hosle 2 – Ready 3 **5-4**

**Runde 3**
*2. mars 2013: Strømsgodset – Øvrevoll/Hosle 2 **3-1**

## Eksterne lenker
* Kampoppsett og tabell
Gerisim

**Gerisim** (hebraisk: , *Har Gərizzîm*, samaritansk hebraisk: *Ar-garízim*, arabisk: جبل جرزيم *Jabal Jarizīm*) er et av to fjell som ligger i nærheten av byen Nablus (og den bibelske byen Sikem) på Vestbredden. Fjellet er nevnt flere ganger i Bibelen, og er hellig for samaritanene.

Gerisimfjellet utgjør den sørlige siden av den dalen som Nablus ligger i og hvor den nordlige siden er Ebalfjellet. Gerisim er et av de høyeste toppene på Vestbredden og strekker seg 881 meter over havnivået, noe som er 69,5 meter lavere enn Ebal. Fjellet er særlig bratt på nordsiden, tynt bekledd på toppen med buskas og kjerr og senker seg ned der til en kilde med ferskvann.

En samaritansk landsby, Kiryat Luza, og en israelsk bosetning, Har Bracha, ligger på fjellets rygg.

Fjellet er hellig for samaritanene som betrakter det, framfor Tempelhøyden i Jerusalem, som stedet som ble valgt av Jahve for et hellig tempel. Fjellet utgjør sentrum for samaritanenes religiøse tro i dag, og over 90 prosent av alle samaritanene i verden lever i meget tett nærhet til fjellet, hovedsakelig i Kiryat Luza, den fremste landsbyen. Påskefesten blir feiret av samaritanene på Gerisimfjellet, og er i tillegg betrakter de stedet hvor Isak nesten ble ofret til Gud av sin far Abraham. Denne forestillingen er unik da versjonene av *[[Første Mosebok]]* i Den masoretiske bibelteksten, Septuaginta og Dødehavsrullene hevder at dette skjedde på Moriafjellet. For at en samaritan skal kunne konvertere til jødedommen, må samaritanen i henhold til klassiske rabbinerske kilder først og fremst oppgi enhver tro på Gerisimfjellets helligdom.

## Referanser


## Eksterne lenker
* 
* Foto fra Gerisimfjellet
Aleksandr Fridmann

**Aleksandr Aleksandrovitsj Fridmann** eller **Friedmann** (russisk: Алекса́ндр Алекса́ндрович Фри́дман; født  i St. Petersburg, død 16. september 1925 i Leningrad) var en russisk matematiker og meteorologiteoretiker.

Fridmann oppdaget i 1922 løsninger til Albert Einsteins allmenne relativitetsteori som tillott ett ekspanderende univers , hvilket ble bekreftet av Edwin Hubbles målinger i 1929 og er nå en del av Big Bang-teorien. Disse løsningene ble oppdaget senere uavhengig av Georges Lemaître. Disse løsningene er oppsummert i det som nå i kosmologien kalles for Friedmann-ligninger.

Aleksandr Fridman levde størstedelen av sitt liv i St. Petersburg. Han tjenestegjorde i første verdenskrig for Det russiske keiserdømmet. Han lærte opp en annen kjent fysiker, George Gamow. Fridman døde av tyfoidfeber 37 år gammel.

## Referanser


## Eksterne lenker
* 
* Store norske leksikons side om Aleksandr Fridmann
Draconipteris mirabilis

***Draconipteris mirabilis*** er en sommerfugl som hører til familien påfuglspinnere (Saturniidae).

## Utseende
En middelsstor, spinkel, brun spinner med store vinger. Vingene har en lys, rett tverrstripe som når sommerfuglen sitter ligner på midtnerven i et blad, hele sommerfuglen blir da bladformet. Forvingen er lett sigdformet, med et trekantet fremspring midt på ytterkanten. Langs ytterkanten er det en tynn, hvit stripe, innefor denne nok en hvit stripe som i bakerste del omfatter noen små, svarte flekker.
Vingene kan ha diffuse, mørke flekker som ligner råteflekker og forsterker likheten med et vissent blad, en svakhet i denne kamuflasjen er imidlertid at disse "råteflekkene" gjerne er perfekt symmetriske.

## Utbredelse
Arten er kjent fra Nicaragua, Panama og Surinam.

## Systematisk inndeling

* Ordenen sommerfugler, Lepidoptera Linnaeus, 1758
** Gruppen Glossata
*** Gruppen Coelolepida
**** Gruppen Myoglossata
***** Gruppen Neolepidoptera
****** Gruppen Heteroneura
******* Gruppen Eulepidoptera
******** Gruppen Ditrysia
********* Gruppen Apoditrysia
********** Gruppen storsommerfugler, Macrolepidoptera
*********** Overfamilien spinnere (i vid forstand), Bombycoidea
************ Familien påfuglspinnere, Saturniidae
************* Underfamilien Oxyteninae
************** Slekten *[[Draconipteris]]* Hübner, 1819 
*************** *Draconipteris mirabilis* (Cramer, 1780) (= *[[Oxytenis mirabilis]]*)

## Kilder
* Markku Savela's Lepidoptera and some other life forms: Sjekkliste over artene. Hentet 9.11. 2012.
* Moths of the Andes - *Oxytenis mirabilis* http://www.learnaboutbutterflies.com/Andes%20-%20Oxytenis%20mirabilis.htm

## Eksterne lenker
*
Eliteserien i bandy for menn 2012/13

**Eliteserien i bandy for herrer 2012/13** var det øverste nivået i norsk bandy sesongen 2012/13. Serien varte fra 11. november 2012 til 23. januar 2013. Vinneren av seriespillet, Stabæk ble kåret til seriemester, og eliteserien var dessuten grunnlaget for sluttspillet om norgesmesterskapet.

De to dårligst plasserte lagene i serien måtte spille kvalifisering mot de to beste lagene i den nest øverste divisjonen om retten til å få spille i eliteserien i 2013/14.

## Tabell

## Kvalifisering til Eliteserien 2013/14
**Runde 1**
*23. februar 2013: Drammen Bandy – Høvik **6-7** (Marienlyst)
*23. februar 2013: Nordre Sande – Ullern **2-2** (Vassenga)

**Runde 2**
*26. februar 2013: Høvik – Nordre Sande **13-4** (Høvikbanen)
*27. februar 2013: Ullern – Drammen Bandy **3-7** (Ullernbanen)

**Runde 3**
*3. mars 2013: Drammen Bandy – Nordre Sande **12-4** (Marienlyst)
*3. mars 2013: Ullern – Høvik **5-11** (Ullernbanen)

## Eksterne lenker
* kampoppsett og tabell
* kvalifisering
Homoeopteryx

* se systematisk inndeling

***Homoeopteryx*** er en slekt av sommerfugler som hører til familien påfuglspinnere (Saturniidae).

## Utseende
Spinkle, brune spinnere som ligner visne blader. En lys lengdestripe som ligner en midtnerve og tynne, stilk-lignende vingespisser forsterker denne kamuflasjen.

## Utbredelse
Slekten er utbredt i Sør- og Mellom-Amerika.

## Systematisk inndeling

* Ordenen sommerfugler, Lepidoptera Linnaeus, 1758
** Gruppen Glossata
*** Gruppen Coelolepida
**** Gruppen Myoglossata
***** Gruppen Neolepidoptera
****** Gruppen Heteroneura
******* Gruppen Eulepidoptera
******** Gruppen Ditrysia
********* Gruppen Apoditrysia
********** Gruppen storsommerfugler, Macrolepidoptera
*********** Overfamilien spinnere (i vid forstand), Bombycoidea
************ Familien påfuglspinnere, Saturniidae
************* Underfamilien Oxyteninae
************** Slekten *Homoeopteryx* Felder, 1874
*************** *[[Homoeopteryx divisa]]* Jordan, 1924
*************** *[[Homoeopteryx elegans]]* Jordan, 1924
*************** *[[Homoeopteryx major]]* Jordan, 1924 - nylig ført til slekten *[[Neohomoeopteryx]]*
*************** *[[Homoeopteryx malecena]]* (Druce, 1886) - nylig ført til slekten *[[Neohomoeopteryx]]*
*************** *[[Homoeopteryx syssauroides]]* Felder, 1874

## Kilder
* Markku Savela's Lepidoptera and some other life forms: Sjekkliste over artene. Hentet 9.11. 2012.

## Eksterne lenker
* 
* Saturniidae World - *Homeopteryx*. Med bilder av artene. http://www.saturniidae-web.de/Homeopteryx.htm
Neocercophana

* se systematisk inndeling

***Neocercophana*** er en slekt av sommerfugler som tilhører familien påfuglspinnere (Saturniidae). 
## Utseende
Middelsstore, spinkle, brune spinnere med brede vinger. Forvingen er avrundet, brun med et bredt, litt mørkere tverrbånd, uten øyeflekker. Hos hannene (med fjærformede antenner) er bakvingen bakhjørne trukket ut til en bred, utover-rettet stjert.

## Utbredelse
Slekten er beskrevet fra Chile.

## Systematisk inndeling

* Ordenen sommerfugler, Lepidoptera Linnaeus, 1758
** Gruppen Glossata
*** Gruppen Coelolepida
**** Gruppen Myoglossata
***** Gruppen Neolepidoptera
****** Gruppen Heteroneura
******* Gruppen Eulepidoptera
******** Gruppen Ditrysia
********* Gruppen Apoditrysia
********** Gruppen storsommerfugler, Macrolepidoptera
*********** Overfamilien spinnere (i vid forstand), Bombycoidea
************ Familien påfuglspinnere, Saturniidae
************* Underfamilien Cercophaninae
************** Slekten *Neocercophana* Izquierdo, 1895 
*************** *[[Neocercophana canenilla]]* Voelschow, 1902
*************** *[[Neocercophana philippii]]* Izquierdo, 1895

## Kilder
* Markku Savela's Lepidoptera and some other life forms: Sjekkliste over artene. Hentet 9.11. 2012.

## Eksterne lenker
* 
* Saturniidae World - *Neocercophana*. Med bilder av artene http://www.saturniidae-web.de/Neocercophana.htm
Veszprém

**Veszprém** (tysk *Weißbrunn*, slovakisk *Vesprím*, kroatisk *Vesprim, Besprim*, serbisk *Vesprim* eller Весприм) er en av de eldste byene i Ungarn, og var en viktig middelalderby. I dag har den over 60 000 innbyggere og er hovedstad for fylket Veszprém. 

Byen ligger rundt 15 km nord for Balatonsjøen, og rundt 110 km fra Budapest med bil. Den vesle elva Séd renner gjennom byen.

## Historie

Ifølge et lokalt sagn ble Veszprém grunnlagt på sju åser, på samme måte som Roma. 

Anonymus, notaren til kong Béla III, skrev at det alt sto en borg her da ungarerne først okkuperte området. Borgen var sannsynligvis en festning oppført av frankere på 800-tallet. Borgene i Veszprém, Esztergom og Székesfehérvár, var de første ungarske stenborgene som ble oppført i regjeringstiden til Géza, en tid da motteborger var mer vanlig. 

Byens navn stammer fra det slaviske ordet *Bezprym*, som opprinnelig var et personnavn. Byen ble oppkalt etter en høvding eller sønn av prinsesse Judit (eldste søster av St. Stefan), som slo seg ned her etter at hennes ektemann Boleslaus I av Polen landsforviste henne og sønnen.

Veszprém spilte en viktig rolle i arbeidet med å gjøre kristendom til den offisielle religionen i Ungarn. St. Stefan slo hæren til hovedmotstanderen sin, Koppány, nær Veszprém. Byen ble det første bispesetet i Ungarn i 1009 og erkebispesete i 1993. Fylket Veszprém var blant de første historiske fylkene i Ungarn. 

Under den mongolske invasjonen av Ungarn ble Veszprém beskyttet av borgen sin, som først ble revet ned etter ordre fra Habsburgmonarkiet i 1706.

Veszprém var blant de første ungarske byene som fikk eget universitet, med studier i blant annet jus og kunst, men universitetet ble totalødelagt under en brann i 1276, og Veszprém ble ikke universitetsby igjen før på 1900-tallet.

## Referanser


## Eksterne lenker
*
Assessment-senter

**Assessment-senter** er en prosess som benyttes for utvelgelse av personell for en stilling i en organisasjon. Det benyttes flere ulike teknikker og flere observatører for å vurdere kandidatene. Basert på vurdering av kandidatenes kvalifikasjoner og kompetanse for stillingen de har søkt blir ulike øvelser benyttet for å få frem egnede kandidater.

## Litteratur

* Iain Ballantyne, Nigel Povah (2004), *What is an Assessment Centre?*, Assessment and development centres, Gower Publishing, ISBN 978-0-566-08599-4
* John Sponton, Stewart Wright (2009), *What is an assessment centre?*, Managing Assessment Centres, Pocketbooks, ISBN 978-1-906610-05-0

## Eksterne lenker

* The International Congress on Assessment Center Methods
* «Derfor er ikke jobbintervju godt nok», artikkel i *[[Dagens Næringsliv]]*, 9. november 2012
Cappeln

**Cappeln** er en kommune i distriktet Cloppenburg i Niedersachsen i Tyskland. Cappeln ble uavhengig fra Emstek i 1159 og ble etablert som et eget sogn. Navnet betyr kapell. Den gamle kirken fra 1150 ble revet i 1900 til fordel for et nybygg.

Pr. 2011 var det  innbyggere i Cappeln. Reinhold Grote (CDU) er borgermester.

Cappeln består av tettstedene
* Cappeln med Dingel
* Tenstedt med Siehenfelde, Osterhausen, Darrenkamp og Gut Schwede
* Schwichteler med Nordenbrok og Schwichteler stasjon
* Bokel med Wißmühlen
* Mintewede
* Elsten og Elstermoor
* Sevelten
* Warnstedt
* Nutteln/Tegelrieden

Den norske slekten Cappelen skal ha navnet sitt fra Cappeln.

## Bilder

Sevelter-Kirche-2.jpg|Sevelter Kirche


## Referanser


## Litteratur
*C.L. Niemann: Geschichte der Münster'schen Amtes Kloppenburg, Münster 1873 og nytrykk Leer 1976, sidene 20, 250 (dokument fra 1217 med navneform Cappelen) og 295 (navneformene cappelen i 1150 og kappelen i 1208).

## Eksterne lenker
*
Séd

**Séd** er en elv vest i Ungarn, nord for Balatonsjøen. Den er 70 km lang og renner gjennom byen Veszprém.

## Kilder
* Dallos Norbert. A Veszprémi-Séd vízminőségének vizsgálata («Undersøkelse av vannkvaliteten i Veszpréms Séd»). Diplomoppgave ved Universitetet i Pannonia 2009

## Eksterne lenker
*
Maria Strømme

**Maria Strømme** (født 7. april 1970 i Svolvær) er en norskfødt fysiker virksom i Sverige. Hun er professor i nanoteknologi ved Uppsala universitet. Hun er både svensk og norsk statsborger.

Strømme er utdannet sivilingeniør og har studert fysikk i USA og Polen. Hun har doktorgrad i faststoffysikk fra Uppsala universitet, der hun disputerte i 1997. I 2004 fikk hun professorstolen i nanoteknologi i Uppsala.

Strømme ble i 2012 tildelt Kungliga Ingenjörsvetenskapsakademiens gullmedalje «för hennes grundläggande och tillämpande forskningsinsatser inom nanoteknologi och för hennes omfattande entreprenörskap inom fysik och medicin.» 

Kunnskapsdepartementet har oppnevnt henne som styremedlem ved Norges teknisk-naturvitenskapelige universitet for styreperioden 1. august 2017 til 31. juli 2021.

## Referanser


## Kilder
*
Moskovskijstasjonen

**Moskovskij-stasjonen** (russisk: , *Moskovsky vokzal*), også kalt **Moskvastasjonen**, er en sentral jernbanestasjon ved Nevskij prospekt og Vosstanija-plassen i St. Petersburg, med en lett gjenkjennelig nyrenessantisk bygningsfasade. Stasjonen er endestasjon for St. Petersburg–Moskva-jernbanen og andre jernbanelinjer fra det sentrale og sørlige Russland, Sibir, Øst-Ukraina og Krim.

Stasjonen ble oppført i 1844-51 av arkitekt Konstantin Thon. Fasaden har to etasjer med korintiske søyler, og er toppet med et to-etasjers klokketårn. Stasjonens interiør ble rekonstruert i 1950-52 og 1967, men fasaden forble uforandret. En Lenin-byste på en høy pidestall ble samtidig satt inn i hovedhallen, men denne ble i 1993 erstattet av en bronsebyste av Peter den store.

## Galleri

Fil:Moskow railway station in 1900s.jpg|Stasjonen på 1900-tallet
Fil:Leningrad_Monument_003.jpg|Stasjonen på Seiersdagen
Fil:Moskovsky Rail Terminal Hall.JPG|Velvingene
Fil:Gare-de-moscou-Petersbourg.jpg|Stasjonens hoved billett- og ventehall


## Referanser


## Eksterne lenker
* 
* Moskva jernbanestasjonen hos encspb.ru (russisk)
Seiersplassen (St. Petersburg)

**Seiersplassen** (russisk: Пло́щадь Побе́ды, Plostsjad Pobedy) i St. Petersburg i Russland er en plass i navngitt etter Seiersdagen i Sovjeunionen i Den store fedrelandskrigen. Plassen ligger i enden av den 10&nbsp;km lange gaten Moskovskij prospekt, nær Pulkovo internasjonale lufthavn. Plassen ligger i den sentrale delen av byen, selv om dette navnet som regel var betegnelsen på en sentral plass i tidligere sovjetiske byer.

På Seiersplassen finner man «Monumentet over de heroiske forsvarerne av Leningrad», til minne om ofrene og overlevende fra beleiringen av Leningrad og Operasjon Iskra. Monumentet, designet av Sergey Speranskiy og Valentin Kamenskiy og laget av Mikhail Anikushin, ble reist i 1975 for å sammenfalle med 30-årsdagen for krigens slutt. Monumentet består av en 48 meter høy obelisk, et stort sirkulært kabinett og en underjordisk Memorial Hall.

## Referanser


## Eksterne lenker
* 
*  saint-petersburg.com: Side om monumentet på Seiersplassen
Ån Bogsveiges saga

**Ån Bogsveiges saga** (norrønt: *Áns saga bogsveigis*) er en islandsk fornaldersaga. Hovedpersonen Ån er barnebarn av Ketil Høng og handlingen tar utgangspunkt i Ån og hans bror Thorir fra øya Hrafnista (Ramsta) utenfor Namdalen og deres stridigheter med kong Ingjald i Namdalen.

Det er en av flere sagaer som omhandler Kjetils slekt og som omtales som Ramsta-sagaene (Hrafnistumannasögur).

## Eksterne lenker
* Sagateksten på norrønt i «Norrøne Tekster og Kvad»
* An Buebøiers saga, til dansk ved C. C. Rafn, Nordiske Fortids Sagaer, bind 2 (1829-30)
Ásmundar saga kappabana

**Ásmundar saga kappabana** er en islandsk fornaldersaga om kriger-dreperen Åsmund fra første halvdel av 1300-tallet. Sagaen er funnet i manuskriptet Holm 7, 4to i Kungliga Biblioteket i Stockholm. Det er i hovedsak en nordisk versjon av den tyske Hildebrandslied (Sangen om Hildebrand), men det har også hentet stoff  fra Tyrvingsyklusen.

## Handling

Sagaen forteller at hunerkongen Hildebrand hadde en sønn som het Helge. Han var gift med Hild, datter av den svenske kong Buðli. Helge og Hild hadde en sønn som ble fostret opp hos sin bestefar og fikk navnet Hildebrand etter ham.

Hildebrand ble en stor kriger og høvding for hunerne. Hans far Helge falt i kamp og hans morfar, den svenske kongen Budli, ble drept av en dansk konge ved navn Alf. Denne Alf tok også Hildebrands mor Hild til fange og ga henne til Aki som hun fikk sønnen Åsmund med.

Da Hildebrand fikk vite om sin fars død dro han til Danmark og drepte Aki. Men Aki hadde en datter som Åsmund beilet til. Prinsessen lovet å gifte seg med Asmund, hvis han hevnet sin far og drepte Hildebrand.

For å drepe Hildebrand, dro Åsmund til Sachsen hvor Hildebrand og berserkene hans herjet. Gjennom en serie holmganger som tok flere dager, beseiret Åsmund alle Hildebrands krigere.

Da Hildebrand fikk høre om dette, kom berserksinnet over ham og i fullt raseri drepte han sin egen sønn. Så dro han opp Rhinen for å møte Åsmund og når de møttes begynte de å slåss. De kjempet hardt i lang tid inntil Hildebrand ble alvorlig såret og sverdet hans brakk. Da fortalte Hildebrand at de var halvbrødre og ba ham om å gravlegge ham i klærne hans.

I sitt verk Gesta Danorum 7: IX.2-X.1, forteller Saxo Grammaticus en hovedsak identisk saga, men alle navnene er endret og Hildebrand kalles Hildiger.

## Eksterne lenker
* Sagaen gjengitt på norrønt. Besøkt 12. november 2012
Seiersplassen

**Seiersplassen** kan vise til:

*Seiersplassen (București) – Romania
*Seiersplassen (Bordeaux) – Frankrike
*Seiersplassen (Moskva) – Russland
*Seiersplassen (Minsk) – Belarus
*Seiersplassen (Kaliningrad) – Russland
*Seiersplassen (Paris) – Frankrike
*Seiersplassen (St. Petersburg) – Russland
*Seiersplassen (Vancouver) – Canada
*Seiersplassen (Warszawa) – Polen, navnet på Pilsudskiplassen i kommunisttiden
Dysdaemonia

* se systematisk inndeling

***Dysdaemonia*** er en slekt av sommerfugler som tilhører familien påfuglspinnere (Saturniidae).

## Utseende
Store, lyst gråbrune eller gulbrune spinnere. Hannen har sigdformede forvinger og en litt klubbeformet stjert på bakvingen, hos hunnen er forvingene ikke sigdformede, men med taggete ytterkant, stjerten på bakvingen ganske kort. De fleste artene har et par ovale flekker på forvingen, disse er delvis sølvfargede og delvis svarte. Over begge vingepar går det et litt mørkere tverrbånd med rette, mørke kanter.

## Utbredelse
Slekten er utbredt i Mellom- og Sør-Amerika.

## Systematisk inndeling

* Ordenen sommerfugler, Lepidoptera Linnaeus, 1758
** Gruppen Glossata
*** Gruppen Coelolepida
**** Gruppen Myoglossata
***** Gruppen Neolepidoptera
****** Gruppen Heteroneura
******* Gruppen Eulepidoptera
******** Gruppen Ditrysia
********* Gruppen Apoditrysia
********** Gruppen storsommerfugler, Macrolepidoptera
*********** Overfamilien spinnere (i vid forstand), Bombycoidea
************ Familien påfuglspinnere, Saturniidae
************* Underfamilien Arsenurinae Jordan, 1922 – 60 arter, Sør- og Mellom-Amerika
************** Slekten *Dysdaemonia* Hübner, 1819
*************** *[[Dysdaemonia australoboreas]]* Brechlin & Meister, 2009
*************** *[[Dysdaemonia boreas]]* (Cramer, 1775)
*************** *[[Dysdaemonia brasiliensis]]* W. Rothschild, 1907
*************** *[[Dysdaemonia concisa]]* Becker & Camargo, 2001
*************** *[[Dysdaemonia fosteri]]* W. Rothschild, 1906
*************** *[[Dysdaemonia undulensis]]* Brechlin & Meister, 2009

## Kilder
* Barnes, M.J.C. (2002) Moths of Belize. An illustrated catalogue of the larger moths of Belize – Arsenurinae (med bilder av de fleste slektene). 
* Tropical moths.net
* Markku Savela's Lepidoptera and some other life forms: Sjekkliste over artene. Hentet 9.11. 2012.

## Eksterne lenker
* 
* Saturniidae Web - *Dysdaemonia*. Med bilder av de fleste artene http://www.saturniidae-web.de/Dysdaemonia.htm
Alexander av Oldenburg

Hertug **Alexander Petrovitsj av Oldenburg** (1844–1932) var andre sønn av Hertug Peter av Oldenburg og hans kone prinsesse Therese av Nassau-Weilburg. Selv om han hadde en tysk tittel og slekt, Alexander og hans søsken ble født og vokste opp i St. Petersburg som barnebarn av storfyrstinne Katharina Pavlovna Romanova av Russland.

## Referanser


## Eksterne lenker
*
Paradaemonia

* se systematisk inndeling

***Paradaemonia*** er en slekt av sommerfugler som tilhører familien påfuglspinnere (Saturniidae).

## Utseende
Store (vingespenn gjerne 80-100 millimeter), gråbrune påfuglspinnere. Hannenes vinger er noe sigdformede, hunnenes har taggete ytterkant. Begge kjønn har en spiss, mer eller mindre utoverrettet stjert på bakvingen, denne er lengre og slankere hos hannen. Vingene mangler øyeflekker, men har gjerne tverrbånd i ulike sjatteringer av brunt og grått.

## Utbredelse
Slekten er utbredt i Mellom- og Sør-Amerika.

## Systematisk inndeling

* Ordenen sommerfugler, Lepidoptera Linnaeus, 1758
** Gruppen Glossata
*** Gruppen Coelolepida
**** Gruppen Myoglossata
***** Gruppen Neolepidoptera
****** Gruppen Heteroneura
******* Gruppen Eulepidoptera
******** Gruppen Ditrysia
********* Gruppen Apoditrysia
********** Gruppen storsommerfugler, Macrolepidoptera
*********** Overfamilien spinnere (i vid forstand), Bombycoidea
************ Familien påfuglspinnere, Saturniidae
************* Underfamilien Arsenurinae Jordan, 1922 – 60 arter, Sør- og Mellom-Amerika
************** Slekten *Paradaemonia* Bouvier, 1925
*************** *[[Paradaemonia balsasensis]]* C. Mielke & Furtado, 2005
*************** *[[Paradaemonia berlai]]* Oiticica Filho, 1946
*************** *[[Paradaemonia castanea]]* (Rothschild, 1907)
*************** *[[Paradaemonia gravis]]* (Jordan, 1922)
*************** *[[Paradaemonia mayi]]* (Jordan, 1922)
*************** *[[Paradaemonia nycteris]]* (Jordan, 1922)
*************** *[[Paradaemonia orsilochus]]* (Maassen, 1869)
*************** *[[Paradaemonia platydesmia]]* (W. Rothschild, 1907)
*************** *[[Paradaemonia pluto]]* (Westwood, 1854)
*************** *[[Paradaemonia ruschii]]* May & Oiticica Filho, 1943
*************** *[[Paradaemonia samba]]* (Schaus, 1906)
*************** *[[Paradaemonia terrena]]* (Jordan, 1922)
*************** *[[Paradaemonia thelia]]* (Jordan, 1922)

## Kilder
* Barnes, M.J.C. (2002) Moths of Belize. An illustrated catalogue of the larger moths of Belize – Arsenurinae (med bilder av de fleste slektene). 
* Tropical moths.net
* Markku Savela's Lepidoptera and some other life forms: Sjekkliste over artene. Hentet 9.11. 2012.
## Eksterne lenker
* 
* Saturniidae Web - *Paradaemonia*. Med bilder av de fleste artene http://www.saturniidae-web.de/Paradaemonia.htm
* Wolfe, K. Kirby Wolfe Collection - med bilder av svært mange påfuglspinnere i flere livsstadier http://www.silkmoths.bizland.com/kirbywolfe.htm
Mogens Palle

**Mogens Palle** (1934–2022) var en dansk boksepromotor. Han stod bak en rekke storkamper, både i Norden og i Europa forøvrig. De siste årene inntok han en mer tilbaketrukken rolle, og hans datter Bettina Palle overtok den daglige styringen av bokseimperiet.

## Referanser


## Eksterne lenker
* 
*  Nettsted for Mogens Palle
*  «Mogens Palle taber millioner», artikkel fra *Berlingske Business*, 26. mai 2011
Caio

:*For mannsnavnet, se [[Caio (navn)]].*

* se systematisk inndeling

***Caio*** er en slekt av sommerfugler som tilhører familien påfuglspinnere (Saturniidae).

## Utseende
Store, gråbrune påfuglspinnere. Hannene har litt sigdformede forvinger og kan ha en kort stjert på bakvingen, hunnenes forvinger er høyst en tanke sigdformede og stjerten mangler helt. Vingene har et bølgete, mørkt tverrbånd langs ytterkanten og ellers noen tverrbånd- eller -streker, men ingen øyeflekker.

## Utbredelse
Slekten er utbredt i Mellom- og Sør-Amerika.

## Systematisk inndeling

* Ordenen sommerfugler, Lepidoptera Linnaeus, 1758
** Gruppen Glossata
*** Gruppen Coelolepida
**** Gruppen Myoglossata
***** Gruppen Neolepidoptera
****** Gruppen Heteroneura
******* Gruppen Eulepidoptera
******** Gruppen Ditrysia
********* Gruppen Apoditrysia
********** Gruppen storsommerfugler, Macrolepidoptera
*********** Overfamilien spinnere (i vid forstand), Bombycoidea
************ Familien påfuglspinnere, Saturniidae
************* Underfamilien Arsenurinae Jordan, 1922 – 60 arter, Sør- og Mellom-Amerika
************** Slekten *Caio* Travassos & Noronha, 1968
*************** *[[Caio championi]]* (Druce, 1886)
*************** *[[Caio chiapasiana]]* Brechlin & Meister, 2010
*************** *[[Caio harrietae]]* (Forbes, 1944)
*************** *[[Caio hidalgensis]]* Brechlin & Meister, 2010
*************** *[[Caio richardsoni]]* (Druce, 1890)
*************** *[[Caio romulus]]* (Maassen, 1869)
*************** *[[Caio undilinea]]* (Schaus, 1921)
*************** *[[Caio witti]]* Brechlin & Meister, 2010

## Kilder

* Tropical moths.net
* Markku Savela's Lepidoptera and some other life forms: Sjekkliste over artene. Hentet 9.11. 2012.

## Eksterne lenker
* 
* Saturniidae Web - *Caio*. Med bilder av de fleste artene http://www.saturniidae-web.de/Caio.htm
* Wolfe, K. Kirby Wolfe Collection - med bilder av svært mange påfuglspinnere i flere livsstadier http://www.silkmoths.bizland.com/kirbywolfe.htm
* Bilde av ''Caio romulus''
Alexandra av Oldenburg

**Alexandra Petrovna av Russland** (russisk: Александра Петровна; født 2. juni 1838 i St. Petersburg, død 25. april 1900 i Kyiv) var datter av hertug Peter av Oldenburg og oldebarn av tsar Paul I av Russland. Hun giftet seg med  storfyrst Nikolaj Nikolajevitj, den eldre, og var mor til storfyrst Nikolaj av Russland, den yngre. Etter han hennes ekteskap gikk i oppløsning trakk hun seg tilbake fra hofflivet og ble tilslutt en nonne.

## Bibliografi
* Belyakova, Zoia, *The Romanov Legacy : The Palaces of St. Petersburg*, Hazar Publishing, 1994, ISBN 1-874371-27-X.
* King, Greg & Penny Wilson *Gilded Prism*, Eurohistory, 2006, ISBN
* McIntosh, David, *The Russian Oldenburgs*, in Royalty History Digest.
* Zeepvat, Charlotte, *Patriots and just Men*, in Royalty History Digest.
* Zeepvat, Charlotte, *Djulber*, in Royalty History Digest.
* Zeepvat, Charlotte, *The Camera and the Tsars*, Sutton Publishing, 2004, ISBN 0-7509-3049-7.

## Referanser


## Eksterne lenker
*
Fotspora i Acahualinca

**Fotspora i Acahualinca** (spansk: *Huellas de Acahualinca*) er ei gruppe fossile menneskefotspor i Nicaraguas hovedstad Managua. De befinner seg i bydelen Acahualinca, like ved Managuasjøens sørlige bredde. De er 2120±120 år gamle (per 2008), og ble til da en gruppe på 15 mennesker tråkka over et område med vulkansk aske og søle.

Noen forskere har hevda at menneskene løp vekk fra et vulkanutbrudd, men avstanden mellom spora tyder på at de holdt gangfart. Det er også dyrespor på stedet, men disse krysser menneskespora, noe som tilsier at dyra ikke gikk sammen med menneskene.

Fotspora ble oppdaga av anleggsarbeidere i 1874. Stedet er i dag et museum, Museo Sitio Huellas de Acahualinca, som ble grunnlagt i 1953.

## Referanser


## Eksterne lenker
* Nicaragua.com – Fotspora i Acahualinca
Iolaus henryi

***Iolaus henryi*** er en sommerfugl i delgruppen glansvinger. Den lever sørvest i Uganda og Tanzania. Habitatet består av skog.

## Referanser


## Eksterne lenker
*
Jordskjelvet i Nicaragua 1931

**Jordskjelvet i Nicaragua i 1931** fant sted 31. mars. Det hadde en styrke på 6,0 på Richters skala, og ødela hovedstaden Managua. Rundt 2000 mennesker omkom. Det starta en storbrann som ødela tusener av bygninger. Minst 45&nbsp;000 mennesker ble hjemløse, og man registrerte skader til om lag 35 millioner USD.

## Referanser
Jack Reacher

***Jack Reacher*** er en amerikansk kriminalthriller fra 2012. Filmen er skrevet og regissert av Christopher McQuarrie, og har Tom Cruise i hovedrollen som Jack Reacher. Cruise var også med på å produsere filmen.

Filmen er basert på romanen *One Shot* (på norsk: *Ett skudd*) av Lee Child, og hadde norsk premiere 4. januar 2013.

En oppfølger, *[[Jack Reacher: Never Go Back]]*, hadde premiere i 2016.

## Handling
Fem tilsynelatende tilfeldige personer blir drept av en militærskytter. Personen som blir anholdt, hevder imidlertid at han er uskyldig, og alt han sier er: «Få tak i Jack Reacher.» Det er ett problem ved dette: Jack Reacher (Tom Cruise) – en hensynsløs kriminaldetektiv som bryr seg mer om hva som er rett enn både lov og moral – har holdt seg i skjul de siste årene, og ingen har så vidt noen vet hatt kontakt med ham på lenge.

Imidlertid blir jobben med å finne ham lettere for det lokale politiet enn ventet: Når Reacher selv ser et nyhetsinnslag på TV, dukker han frem fra mørket og kommer til byen for å hjelpe til med saken. Det viser seg at han bare har kommet for å bevise én gang for alle at personen som er anholdt er den riktige. Men mens han gjør det kommer han over nye kompliserende ting i saken, og selv den meget erfarne Reacher må ta ut sitt aller beste for å henge med på leken.

## Rolleliste
* Tom Cruise som Jack Reacher
* Rosamund Pike som Helen Rodin
* Richard Jenkins som Alex Rodin
* David Oyelowo som Emerson
* Werner Herzog som The Zec
* Jai Courtney som Charlie
* Robert Duvall som Cash
* Michael Raymond-James som Linsky
* Joseph Sikora som James Barr
* Vladimir Sizov som Vlad
* Alexia Fast som Sandy
* Josh Helman som Jeb
* James Martin Kelly som Rob Farrior

## Referanser


## Eksterne lenker
* 
*
Andrej av Russland

**Prins Andrej Aleksandrovitsj av Russland** (født  i St. Petersburg i Russland, død 8. mai 1981 i Faversham i Kent) var sønn av Storhertug Alexander av Russland og Storhertuginne Xenia Alexandrovna av Russland. Han var også den eldste nevøen til Nikolaj II av Russland, den siste Tsar av Russland.

## Referanser


## Litteratur
* Olga Romanoff. My father and his family. Royalty Digest Quarterly. 2007 N 1.
* Van Der Kiste, John & Hall, Coryne. Once a Grand Duchess: Xenia, Sister of Nicholas II. Sutton Publishing, 2002. ISBN 0-7509-2749-6.
* Willis, Daniel. The Romanovs in the 21st Century: a genealogical Biography. VDM, 2009. ISBN 978-3-639-17480-9.

## Eksterne lenker
* 
* «Princess Andrew of Russia», nekrolog i *The Telegraph*, 22. juli 2000
Estadio Olímpico del IND Managua

**Estadio Olímpico del IND Managua** er et flerbruksstadion i bydelen René Cisnero i Managua i Nicaragua. Det brukes mest til fotballkamper, og er hjemmebanen til América Managua, Deportivo Walter Ferretti og Managua FC. Det har en kapasitet på 8&nbsp;000 tilskuere.

## Eksterne lenker
* Soccerway – Estadio Olímpico del IND Managua
Tip-Top

**Tip-Top** er en nicaraguansk restaurantkjede som spesialiserer seg på kylling. Den blei grunnlagt i 1959, og har hovedkontor i Managua. Den har i overkant av førti restauranter i Nicaragua, og tre i Costa Rica.

## Eksterne lenker
*
Katharina av Württemberg

**Katharina av Württemberg** (født **Catharina Frederica** 21. februar 1783 i St. Petersburg i Russland, død 29. november 1835 i Lausanne i Sveits) var den andre konen til Jérôme Bonaparte, kongen av Westfalen.

Katharina ble født i St. Petersburg i Russland til den senere kong Fredrik I av Württemberg og hertuginne Augusta Karolina av Braunschweig-Wolfenbüttel. I en alder av fem døde hennes mor og hennes far giftet seg med sin mors kusine prinsesse Charlotte, eldste datter av kong Georg III av Storbritannia.

Hun giftet seg med Jérôme Bonaparte 22. august 1807.

## Referanser
Ron Huldai

**Ron Huldai** (født 1944) er en israelsk politiker, akademisk administrator, tidligere jagerflypilot og nåværende ordfører av Tel Aviv. 

Huldai ble født i 1944 i kibbutzen Hulda (hans etternavn er tatt fra navnet på kibbutzen) av polske foreldre fra Łódź. Han er utdannet i historie ved Universitetet i Tel Aviv, det amerikanske Auburn-universitet ved Montgomery i Alabama, og utdannelse fra det amerikanske flyvåpenets krigsskole ved Maxwell Air Force Base (også ved Montgomery i Alabama) og ved Avansert ledelseprogrammet ved Wharton College på Universitetet i Pennsylvania.

I løpet av Huldais 26 års militærtjeneste for det israelske flyvåpen Heyl Ha'Avir (1963–1989), tjenestegjorde han som kampflypilot og holdt flere posisjoner som kommandant. Som brigadegeneral hadde han ansvaret for flyvåpenets treningskole. Han tjenestegjorde også som koordinator for myndighetene og som systemansvarlig for flyvåpenets sivile konstruksjonprosjekter.

Etter at han trakk seg fra aktiv tjeneste i 1989 har han gått inn i privat sektor. Tre år senere ble han rektor for Herzliya hebraiske gymnas og arbeidet her i seks år.

Som medlem av det israelske arbeiderpartiet ble Huldai først valgt til ordfører av Tel Aviv i 1998, ble gjenvalgt i 2003 med 62 prosent av stemmene, og på nytt i 2008 med 50,6 prosent av stemmene. Huldai stilte som ordfører i kommunevalget i 2008 som en del av en liste kalt *Tel Aviv 1*, noe som var et samarbeidliste mellom Arbeiderpartiet og partiet Kadima. Han ble også støttet av pensjonistene, byrådets største fraksjon.

## Fotnoter

## Referanser


## Eksterne lenker
* Israelhayom.com – Ron Huldai named one of world's '10 smart mayors'
Konstantin av Russland

Storhertug **Konstantin Konstantinovitsj av Russland** (russisk: Константи́н Константи́нович født 22. august 1858 i Strelna i St. Petersburg, død 15. juni 1915 i Pavlovsk) var sønnesønn av tsar Nikolaj I. Han var en poet og dramatiker av noe berømmelse. Han er best kjent for sitt pennenavn, «KR», som er hentet fra hans initialer, *Konstantin Romanov*.

## Referanser


## Eksterne lenker
* 
* K. R. Poems (på russisk)
* *The King of the Jews*, (Play), Funk & Wagnalls, NY, 1914. from Archive.org
St. Petersburgs statlige polytekniske universitet

**St. Petersburgs statlige polytekniske universitet** er et teknisk universitet beliggende i St. Petersburg i Russland. Universitetet regnes som en av de fremste forskningsstedene i Russland og i Samveldet av uavhengige stater og er rangert blant topp 400 i verden. Universitetes alumni inkluderer nobelprisvinnere som Pjotr Kapitsa, Nikolaj Semjonov og Zjores Alfjorov 

## Referanser


## Eksterne lenker
*
Ischnocanaba euryzona

***Ischnocanaba euryzona*** er en småsommerfugl i bladhullmøllfamilien. Den ble beskrevet av Bradley i 1961. Den lever på Guadalcanal i Salomonøyene.

## Referanser


## Eksterne lenker
*
Kongerunde

En **kongerunde** (alternativt en **dronningerunde** når den danske monark er kvinne) er en prosess i dansk politikk forut for dannelsen av en regjering, typisk etter et folketingsvalg. I løpet av en kongerunde går partilederne til kongen og tilkjennegir hvem de peker på som *kongelig undersøker*; det vil si hvem de mener skal undersøke mulighetene for å danne regjering. Kongen utpeker så den politiker som han mener kan danne en regjering. Det skjer på bakgrunn av råd fra de enkelte partier. Den kongelige undersøker har til oppgave å lede forhandlingene om regjeringsdannelsen, og som oftest blir det den kongelige undersøker som blir statsminister. Etter at Frederik X den 14. januar 2024 overtok tronen etter Margrethe IIs abdikasjon har prosessen vært kjent som en kongerunde.

Prosedyren ble innført i 1909. Den er ikke nedskrevet. Statsoverhodets involvering i regjeringsdannelsen er hjemlet i Danmarks grunnlov, som fastslår at kongen utnevner og avskjediger statsministeren og de øvrige ministere, jf. Grunnlovens §&nbsp;14.

## Eksterne lenker
* Folketingets side om kongerunde
Savages

***Savages*** er en amerikansk dramathriller fra 2012. Filmen er skrevet og regissert av Oliver Stone, medskrevet av Shane Salerno og Don Winslow, og har Taylor Kitsch, Aaron Johnson og Blake Lively i hovedrollene.

Filmen er basert på romanen med samme navn av Winslow, og hadde norsk premiere 12. oktober 2012.

## Handling
Chon (Taylor Kitsch) og Ben (Aaron Johnson) er to bestekompiser som lever av å plante dop, og som er blant de beste og mest ettertraktede i bransjen. Dette er også det eneste de har til felles, i tillegg til å dele på kjæresten O (Blake Lively) - som personer kunne de ikke vært mer forskjellige. Når de nekter å inngå en avtale med en stor meksikansk dopvirksomhet, slår de hardt tilbake ved å kidnappe O. Chon og Ben må bruke alle kontaktene de har for å prøve å lure fiendene og redde O før noe alvorlig skjer.

## Rolleliste
* Taylor Kitsch som Chon
* Aaron Johnson som Ben
* Blake Lively som O
* John Travolta som Dennis
* Salma Hayek som Elena
* Benicio Del Toro som Lado
* Emile Hirsch som Spin
* Demián Bichir som Alex
* Joaquín Cosio som El Azul
* Sandra Echeverria som Magda
* Joel David Moore som Craig
* Trevor Donovan som Matt
* Shea Whigham som Chad

## Trivia
* Leonardo DiCaprio, Tom Hardy, Garrett Hedlund og James Franco ble vurdert for rollen som Ben.
* Jennifer Lawrence skulle egentlig spilt O, men trakk seg for å spille i *[[The Hunger Games (film)|The Hunger Games]]*. Olivia Wilde, Abbie Cornish og Amber Heard var alle med i diskusjonen om rollen, mens Lindsay Lohan var interessert i å spille den.
* Oliver Stone valgte Taylor Kitsch for rollen som Chon på bakgrunn av klipp fra *[[Battleship]]* (2012), som fremdeles var i post-produksjon på det tidspunktet. Kitsch gikk i trening hos det virkelige amerikanske militæret og gjorde dessuten sine egne stunts i filmen.
* Uma Thurman var castet som Os mor, men hennes scener ble kuttet fra filmen.
* Michelle Rodríguez og Zoe Saldana ble vurdert for rollen som Elena før Salma Hayek ble valgt.

## Eksterne lenker
* 
*
Lasse Norman Hansen

**Lasse Norman Hansen** (født 11. februar 1992 i Årslev) er en dansk syklist.

Hansen ble olympisk mester i banesykling under OL 2012 i London. Han vant omnium foran Bryan Coquard fra Frankrike og Ed Clancy fra Storbritannia.

Før 2014-sesongen signerte han for Garmin-Sharp

Under Sommer-OL 2020 i Tokyo som ble arrangert i 2021, tok han gull i madison og sølv i lagforfølgelse.

## Meritter
### OL-medaljer (banesykling)
*  2012  London - **Gull** i sykling, omnium menn -  Danmark
*  2016  Rio de Janeiro - **Bronse** i sykling, omnium menn
*  2016  Rio de Janeiro - **Bronse** i sykling, lagforfølgelse menn

### Landeveisritt

;2009
:Nasjonal junior-mester tempo
:Niedersachsen Rundfahrt
;2010
:Sammenlagt og 3. etappe, Tour du Pays de Vaud
:1. og 3. etappe,  GP Rüebliland
;2011
:2. etappe, Coupe des nations Ville Saguenay
;2012
:7. etappe, Rás Tailteann
;2013
:GP Herning
:Eschborn-Frankfurt City Loop U23
:2. etappe, Tour de Berlin
:Nasjonal U23-mester tempo
:Nasjonal U23-mester landevei
:2.-plass sammenlagt, Thüringen-Rundfahrt U23

## Referanser


## Eksterne lenker
* 
* London 2012 profil
Through the Past, Darkly (Big Hits Vol. 2)

***Through The Past, Darkly (Big Hits Vol. 2)*** er samlealbum av The Rolling Stones, utgitt i september 1969.

Albumet ble utgitt kort tid etter Brian Jones' død, og *Through The Past, Darkly* ble også dedisert til Brian.


BRIAN JONES *(1942 - 1969)*  When this you see, remember me  and bear me in your mind  Let all the world say what they may,  speak of me as you find  

Den britiske  versjonen inneholder merkelig nok eldgamle «You Better Move On» fra 1964 og  «Sittin' On A Fence» som ikke var god nok for *[[Aftermath]]*, men som i 1967 kom med på det amerikanske samlealbumet *[[Flowers]]*. *Through The Past, Darkly* (UK) inneholder likevel alle hits fra perioden 1967 - 1969.

Den amerikanske versjonen dekker perioden 1966 - 1969 på en nesten perfekt måte, men mangler klassikeren «We Love You» fra høsten 1967.

*Through The Past, Darkly* ble utgitt omtrent samtidig med *[[Abbey Road (album)|Abbey Road]]* som toppet listene i lang tid i USA og i UK.Dermed måtte *Through The Past, Darkly* nøye seg med en 2.-plass på listene i oktober 1969.

## Sporlister

Alle sanger er skrevet av Mick Jagger og Keith Richards, med mindre noe annet er oppgitt.

### Britisk utgave
;Side én
#«Jumpin' Jack Flash» – 3:40 
#«Mother's Little Helper» – 2:45 
#«2000 Light Years from Home» – 4:45 
#«Let's Spend the Night Together» – 3:36 
#«You Better Move On» (Arthur Alexander) – 2:39 
#«We Love You» – 4:22 
;Side to
#«Street Fighting Man» – 3:15 
#«She's a Rainbow» – 4:11 
#«Ruby Tuesday» – 3:16 
#«Dandelion» – 3:32 
#«Sittin' on a Fence» – 3:02 
#«Honky Tonk Women» – 3:00 

### Amerikansk utgave
;Side én
#«Paint It, Black» – 3:20 
#«Ruby Tuesday» – 3:12 
#«She's a Rainbow» – 4:35 
#«Jumpin' Jack Flash» – 3:40 
#«Mother's Little Helper» – 2:40 
#«Let's Spend the Night Together» – 3:29 
;Side to
#«Honky Tonk Women» – 3:03 
#«Dandelion» – 3:56 
#«2000 Light Years from Home» – 4:45 
#«Have You Seen Your Mother, Baby, Standing in the Shadow?» – 2:33 
#«Street Fighting Man» – 3:10

## Besetning
;The Rolling Stones
*Mick Jagger – sang
*Keith Richards – elektrisk gitar, akustisk gitar, kor 
*Brian Jones – elektrisk gitar, slidegitar, sitar
*Charlie Watts – trommer
*Bill Wyman – bass
*Mick Taylor - elektrisk gitar «Honky Tonk Women»

## Referanser


## Eksterne lenker
*
Trond Arne Tørset

**Trond Arne Tørset** (født 23. april 1979) er en norsk tidligere skøyteløper som deltok i nasjonale og internasjonale konkurranser i hurtigløp på skøyter og representerte Norge og Leinstrand Idrettslag og var også en tur innom Geithus Idrettslag.

## Personlige rekorder

## Norgesrekorder
Liste over norgesrekordnoteringer gjort av Trond Arne Tørset.
;Junior herrer

## Referanser




## Eksterne lenker
* 
*  Trond Arne Tørset på Jakub Majerski's Speedskating database (Adelskalender distanser og sammenlagt)
*  Trond Arne Tørset på SpeedskatingResults.com (personlige rekorder og resultater fra og med 2007/08-sesongen)
;Avisartikler med bilder
* NM-bronse til Tørset fra *[[Sør-Trøndelag (avis)|Sør-Trøndelag]]* Publisert 26. februar 2002. Besøkt 11. november 2012.
* Ofrer seg for å bli best fra *[[Sør-Trøndelag (avis)|Sør-Trøndelag]]* Publisert 20. november 2002. Besøkt 11. november 2012.
* Ser fram mot neste sesong fra *nabonytt.no* Publisert 8. mars 2009. Besøkt 11. november 2012.
Remyra stadion

**Remyra stadion** er et idrettsanlegg i Stjørdal kommune. Anlegget har kunstgressbane og er hjemmebanen til Remyra Idrettslag.

## Referanser
Zhang Yang (general)

**Zhang Yang** (kinesisk: 张阳; pinyin: *Zhāng Yáng*; født i august 1951 i Wuqiang i provinsen Hebei i Folkerepublikken Kina, død 23. november 2017 i Beijing i Kina) var generalløytnant i Folkets frigjøringshær og kommunistisk politiker. Han ble i oktober 2012 inspektør for den politiske avdeling i Frigjøringshæren.. Han var tidligere politisk kommissær for Guangzhou militærregion.

## Referanser


## Eksterne lenker
*
Zhang Yang

**Zhang Yang** er navnet til flere personer:

* Zhang Yang (krigsherre) (張楊, død 198), kinesisk krigsherre fra Han-dynastiets tid
* Zhang Yang (general) (张阳, født 1951), kinesisk general